1-се категория кулактарҙы һәм енәйәтселәрҙе айырып алыу өсөн НКВД-ның өлкә идаралыҡтары урындарҙа ҡулға алынырға тейешле булған иң «асыулыларға» йыйылған документтарҙың сифатлылығын һәм тулылығын тикшерергә тейеш була. НКВД органдары — «кулактарға», ә милиция — «енәйәтселргә» ҡарата тикшереү алып бара. Операция бөтә ил буйынса бер үк ваҡытта үткәрелә. Тикшереүгә 7 көн бирелә. Ҡулға алынғандар өсөн документтар минимумы билдәләнә: 1) ҡулға алыныуға билдәләнгәндәрҙең һәм уларҙың ғаиләләренең йәшәү урындарын асыҡлаған мәғлүмәттәр ; 2) ауыл советынан (колхоздан һәм башҡалар) белешмә һәм характеристика; 3) хөкөмө һәм теркәлеүе тураһында суд-тикшереү органдарының белешмәһе; 4) шаһиттарҙың һорау алыу, күҙмә-күҙ күрешеү протоколдары; 5) агентура материалдары буйынса төҙөлгән белешмәләр; 6) ҡулға алыуға прокурор санкцияһы; 7) эш буйынса йомғаҡтар. Республика территорияһын тулыһынса солғап алыу өсөн операциянан 5 көн алда район-ара оператив төркөмдөр булдырыла. Төркөмдәрҙе НКВД өлкә идаралыҡтары ның яуаплы вәкилдәре йәки ҡала-округ бүлектәре начальниктары етәкләй. Ҡулға алыуҙар эш материалдары нигеҙендә ошо төкөмдәр начальниктары менән санкциялана һәм район прокурорынан рөхсәт алына. Ҡулға алынғандан һуң район-ара төркөмө начальнигы һәр бер кеше менән шәхсән һорау алырға һәм эш материалдары менән сағыштытырға тейеш була. Өлкә «тройкалары» шулай урындарҙа һәр ҡулға алыныусы саҡыртып. уларҙың эштәре ҡарарға тейш була. Эштең нисек барыуын күҙәтеү өсөн УССР НКВД-һы урындарға үҙенең вәкилдәрен ебәрә.